Ashby de la Zouch Castle er en middelalderlig borg i byen Ashby-de-la-Zouch i Leicestershire, England. Den blev bygget af William, Lord Hastings, der var en af Edvard 4.s favoritter efter 1473. Til borgen hører omkring 1.200 ha dyrepark. Den blev bygget oven på et sted, hvor en tidligere herregård, og man byggede to store tårne og forskellige mindre bygninger i 1483, da Hastings blev henrettet af Richard 2., hertug af Gloucester. Hastings-familien brugte borgen som hovedsæde i flere generationer, hvor de forbedrede parken og havde flere royale besøg. Under den engelske borgerkrig i 1640'erne blev Henry, den yngre søn i Hastings-familien, kavalerernes kommandør i the Midlands. Han brugte borgen indtil han blev tvunget til at overgive sig efter en belejring. Et nyt oprør opstod i 1648, hvilket ledte til at parlamentet ødelagde borgen, for at sikre, at den ikke blev brugt militært igen. De to tårne blev ødelagt med krudt og underminering. Dele af den resterende borg blev brugt til et nyt hus og fortsatte med at blive brugt af Hastings-famliens medlemmer i mange år, selvom de flyttede til Donington Hall. Borgen blev berømt efter den blev brugt i Sir Walter Scotts roman Ivanhoe i 1819, og ejeren, Francis Rawdon, åbnede ruinen for besøgende. I løbet af det næste århundrede blev der foretaget en del restaureringer på ruinen, men i 1932 kunne Rawdon-familien ikke længere drive borgen. Den overgik derfor til Ministry of Works, som udførte store reperationer, og herefter åbnede borgens park. I 2000-tallet bliver borgen drevet af English Heritage som en turistattraktion. I 2015 havde stedet 15.164 besøgende. Historikeren John Goodall betragter stedet som et "fremragende eksempel på en senmiddelalderlig borg", og at parken danner "en af de bedst-bevarede og vigtigste" eksempler på tidlig tudor havearkitektur.